smcproject/ml-wiki-sentences huggingface dataset:
ഗ്രാമീണ വിദ്യാഭ്യാസം, റിമോട്ട് സെൻസിങ്, ഉപഗ്രഹ വാർത്താ വിനിമയം എന്നീ മേഖലകളിലും ധവാൻ പരീക്ഷണപഠനങ്ങൾ നടത്തിയിട്ടുണ്ട്.
ഇൻഡ്യൻ നാഷണൽ സാറ്റലൈറ്റ് സിസ്റ്റം (INSAT) , ഇന്ത്യൻ റിമോട്ട് സെൻസിങ് സാറ്റലൈറ്റ്സ് (IRS), പോളാർ സാറ്റലൈറ്റ് ലോഞ്ചിങ് വെഹിക്കിൾ (PSLV) എന്നിവയുടെ വികസനത്തിന് ആവശ്യമായ ഗവേഷണപഠനവും പരീക്ഷണങ്ങളും ധവാൻ നടത്തിയിരുന്നു.
2002 ജനുവരി 3ന് ഇദ്ദേഹം അന്തരിച്ചു.
ശ്രീഹരിക്കോട്ടയിലെ റോക്കറ്റ് വിക്ഷേപണ പാഡ് ഇദ്ദേഹത്തിന്റെ സ്മരണാർഥം ' സതീശ് ധവൻ ബഹിരാകാശ കേന്ദ്രം ' എന്ന് നാമകരണം ചെയ്യപ്പെട്ടു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ സതീശ് ധവൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പുറത്തേക്കുള്ള കണ്ണികൾ Prof. Roddam Narasimha, JNCASR about his professor.
Archived 2008-04-09 at the Wayback Machine .
Prof. Hans Liepmann, Caltech about his student.
അവലംബം http://www.isro.gov.in/about-isro/prof-satish-dhawan Archived 2016-05-29 at the Wayback Machine .
സതീശ് ഭാസ്കർ
കടലാമകളുടെ ജീവിതവും പ്രജനനവുമെല്ലാം പഠനവിധേയമാക്കുന്നതിൽ വലുതായ സംഭാവനകൾ നൽകിയിട്ടുള്ള ആളാണ് സതീശ് ഭാസ്കർ .
1946 സപ്തംബർ 11-ന്ന് എറണാകുളം ജില്ലയിലെ ചെറായിയിലണ് ജനനം.
അച്ഛൻ പാറയിൽ ഭാസ്കരൻ.
അമ്മ ചെറിയചാണാശ്ശേരി പദ്മിനി.
പട്ടാളത്തിൽ മേജറായിരുന്ന അച്ഛ്റെ കൂടെ കേരളത്തിന്നു വെളിയിൽ വിദ്യാഭ്യാസം.
ഷില്ലോങിലെ സെന്റ് എഡ്മണ്ട് കോളേജിൽ നിന്ന് ബിരുദപൂർവ്വ പഠനം പൂർത്തിയാക്കി.
മദ്രാസ്സ് ഐ.ഐ.ടി.യിൽ ഇലക്ട്രിക്കൽ എന്ജിാനിയറിങ്ങ് ബിരുദവിദ്യാർത്ഥിയായിരിക്കെ ജന്തുശാസ്ത്രത്തിൽ തോന്നിയ കൗതുകം അടക്കാനാകാതെ എഞ്ചിനീയറിങ്ങ് പഠനം ഉപേക്ഷിച്ചു.
കടലിൽ നീന്തുന്നതിലുണ്ടായിരുന്ന കമ്പം സതീശിനെ മഡ്രാസ് സ്‌നേക്ക് പാര്ക്കിുന്റെ സ്ഥാപകനായ പ്രശസ്ത ഉരഗജീവി വിദഗ്ദ്ധൻ റോമുലസ് വിറ്റേക്കറെ പരിചയപ്പെടാൻ ഇടയാക്കി.
തുടർന്ന് അദ്ദേഹത്തിന്റെ പുതിയ സംരംഭമായിരുന്ന കടലാമകളെപ്പറ്റിയുള്ള പഠനങ്ങളിൽ മുഴുസമയ പ്രവർത്തകനായി.
1977-ൽ കടലാമകളെക്കുറിച്ചുള്ള പഠനം ആരംഭിച്ച സതീശ്, ആൾതാമസമില്ലാത്ത, വിദൂരദ്വീപുകളിൽ ദീർഘകാലം ഒറ്റക്ക് താമസിച്ചുകൊണ്ടാണ് തന്റെ പഠനം മുന്നോട്ട് കൊണ്ടുപോയത്.
ഇന്ത്യൻ ഉപഭൂഖണ്ഡത്തിന്റെ തീരങ്ങളിൽ പ്രജനനത്തിനെത്താത്ത കടലാമവർഗ്ഗങ്ങളെയാണ് സതീശ് കൂടുതലും പഠനവിധേയമാക്കിയിട്ടുള്ളാത്.
ഗ്രീൻ ടർട്ട്ല്, ലതര്ബാക്ക് ടർട്ടിൽ, ഹോക്സ്ബിൽ ടർട്ടിൽ തുടങ്ങിയ ഇക്കൂട്ടത്തിലുണ്ട്.
ഇവയൊക്കെ പ്രജനനത്തിനെത്തുന്നത് വിദൂരദീപുകളുടെ തീരങ്ങളിലാണ്.
ആ സ്ഥലങ്ങളിലൊക്കെ അദ്ദേഹം എത്തിപ്പെട്ടു.
ഇന്ത്യൻ അതിർത്തിക്കകത്ത് ഗ്രീൻ കടലാമകൾ മുട്ടയിടാൻ ലക്ഷദ്വീപിലെ സുഹേലി വലിയകരയിൽ എത്തുന്നുണ്ടെന്ന്  ആദ്യമായി കണ്ടെത്തിയത്, 1982 ൽ, സതീശ് ആണ്.
ലതർബാക്ക് ടർട്ടിലുകൾ  ആന്തമൻ -നിക്കോബാർ തീരങ്ങളിൽ പ്രജനനത്തിനെത്തുന്ന കാര്യവും അദ്ദേഹം സ്ഥിരീകരിച്ചു.
ഇവ റുട്ട്ലാൻഡ് ദ്വീപിന്റെ തീരങ്ങളിലും പ്രജനനാവശ്യത്തിന്ന് എത്താറുണ്ടെന്ന്, 1978-ൽ, അദ്ദേഹം കണ്ടെത്തി.
ഹോക്സ്ബിൽ കടലാമകൾ മുട്ടയിടാനെത്താറുള്ള സൗത്ത് റീപ്പ് എന്ന ആന്തമാനിലെ മനുഷ്യവാസമില്ലാത്ത ദ്വീപിൽ, അവയെ പഠനവിധേയമാക്കാൻ, 1991-95 കാലത്ത്,  മാസങ്ങളോളം അദ്ദേഹം താമസിച്ചിട്ടുണ്ട്.
1979 നവംബറിൽ കടലാമസംരക്ഷണത്തെക്കുറിച്ച് വാഷിങ്ടൺ ഡി.സിയിൽ നടന്ന ആദ്യ അന്താരാഷ്ട്ര സമ്മേളനത്തിൽ പങ്കെടുത്ത രണ്ട് ഇന്ത്യക്കാരിൽ ഒരാളായിരുന്നു സതീശ്.
തന്റെ പ്രവർത്തനമേഖലയിലെ മികവിന്ന് അംഗീകാരമായി 1984 ൽ റോളക്‌സ് അവാര്ഡും  റോളക്സിന്റെ പ്രത്യേക വാച്ചും സതീഷിന് സമ്മാനിക്കപ്പെട്ടിട്ടുണ്ട്.
ഇന്റര്നാവഷണൽ സീ ടർട്ടിൽ സൊസൈറ്റി(ഐ.എസ്.ടി.എസ്)യുടെ 2010 ഏപ്രിലിൽ ഗോവയിൽ നടന്ന മുപ്പതാം വാർഷികസമ്മേളനത്തിൽ തനതുവർഷത്തെ 'ഐ.എസ്.ടി.എസ്.ചാമ്പ്യൻസ് അവാർഡ്' സതീശിന് നൽകി ആദരിക്കുകയുണ്ടായി.
1995-ഓടെ സാമ്പത്തികസ്രോസ്സുകളുടെ അഭാവത്തിൽ തന്റെ പഠനങ്ങൾ അദ്ദേഹത്തിന്ന് നിർത്തിവക്കേണ്ടിവന്നു.
തുടർന്ന് കുടുബസമേതം അദ്ദേഹം ഗോവയിൽ സ്ഥിരതാമസമാക്കി.
സതി: ഒരു സംവാദം ഇംഗ്ലീഷ് വിലാസം https://ml.wikipedia.org/wiki/Sathi:_oru_samvadam
രാജാറാം മോഹൻ റോയ് രചിച്ച പുസ്തകമാണ് സതി: ഒരു സംവാദം .
പുരുഷാധിപത്യസമ്പ്രദായത്തിൽ തികച്ചും സ്ത്രീവിരുദ്ധവും കിരാതവുമായ സതി എന്ന ദുരാചാരത്തെ ശക്തിയുക്തം നേരിടുന്ന രാജാറാം മോഹൻ റോയിയുടെ സംവാദങ്ങൾ ആണ് ഈ പുസ്തകത്തിൽ.
മൈത്രി ബുക് ഈ പുസ്തകം മലയാളത്തിൽ പ്രസിദ്ധീകരിച്ചിട്ടുണ്ട്.
മലയാള പരിഭാഷ നിർവഹിച്ചിരിക്കുന്നത് പി. സുദർശനൻ ആണ്.
സതി (ചലച്ചിത്രം)
1972ൽ ജി. ശങ്കരപ്പിള്ള കഥ, തിർക്കഥ, സംഭാഷണമെഴുതി മധു സ്വയം നിർമ്മിച്ച് സംവിധാനം ചെയ്ത് ചിത്രമാണ് സതി .
മധു , ജയഭാരതി എന്നിവർ പ്രധാനവേഷമണിഞ്ഞ് ഈ ചിത്രത്തിലെ ഗാനങ്ങൾ പി ഭാസ്കരനും സംഗീതം ദക്ഷിണാമൂർത്തിയും ചെയ്തിരിക്കുന്നു..
താരനിര മധു ജയഭാരതി കവിയൂർ പൊന്നമ്മ ശങ്കരാടി ബഹദൂർ ജമീല മാലിക്ക് എസ്.പി. പിള്ള വിൻസെന്റ് രാധാമണി പാട്ടരങ്ങ് വരികൾ: പി. ഭാസ്കരൻ ഈണം: വി. ദക്ഷിണാമൂർത്തി നമ്പർ.
പാട്ട് പാട്ടുകാർ 1 മദനകരമംഗള പി. സുശീല 2 പ്രത്യൂഷപുഷ്പമേ കെ.ജെ. യേശുദാസ് പി. സുശീല 3 ഉലകമീരേഴും പി. സുശീല അവലംബം പുറത്തേക്കുള്ളകണ്ണികൾ സതി ഇന്റർനെറ്റ് മൂവി ഡാറ്റാബേസിൽ
സതീനാഥ് ഭാദുരി ഇംഗ്ലീഷ് വിലാസം https://ml.wikipedia.org/wiki/Satinath_Bhaduri
ബംഗാളി ഭാഷയിലെ ശ്രദ്ധേയനായ നോവലിസ്റ്റായിരുന്നു സതീനാഥ് ഭാദുരി (সতীনাথ ভাদুড়ি, 27 September, 1906 – 30 March, 1965).
ചിത്രഗുപ്ത എന്ന തൂലികാനാമവും ഉപയോഗിച്ചിരുന്നു.
അസാധാരണങ്ങളായ പ്രമേയങ്ങളാണ് ഭാദുരിയുടെ കഥകളുടെ പ്രത്യേകത.
1942, ആഗസ്റ്റിലെ ക്വിറ്റ് ഇന്ത്യാ പ്രസ്ഥാനത്തിന്റെ പശ്ചാത്തലത്തിലെഴുതപ്പെട്ട  ജാഗൊരി, എന്ന ആദ്യ നോവൽ പ്രസിദ്ധീകരിക്കപ്പെട്ടത്, 1946-ലാണ്.
എണ്ണമറ്റ, നിസ്സ്വാർത്ഥരായ, രാഷ്ട്രീയപ്രവർത്തകരുടെ ഓർമ്മക്കായി   സമർപ്പിക്കപ്പെട്ടിരിക്കുന്ന  ഈ പുസ്തകം ഏറ്റവും ആദ്യത്തെ രബീന്ദ്ര പുരസ്കാറിന് അർഹമായി.
ജനനം ബിഹാറിലെ പൂർണിയയിലായിരുന്നു.
പട്ന യൂണിവേഴ്സിറ്റിയിൽ നിന്ന് എം.എ,  ബി. എൽ ബിരുദങ്ങൾ  നേടി.
കോൺഗ്രസ് പ്രവർത്തകനായി സ്വാതന്ത്ര്യസമരത്തിൽ പങ്കെടുത്തു, രണ്ടു തവണ അറസ്റ്റു വരിച്ച് നീണ്ടകാലം ജയിൽവാസം അനുഭവിച്ചു.
അഭിപ്രായഭിന്നത കാരണം 1948-ൽ കോൺഗ്രസ് വിട്ട് സോഷ്യലിസ്റ്റ് പാർട്ടി അംഗമായി.
കൃതികൾ ജാഗൊരി
ഒരു നിർണ്ണായകരാത്രിയിൽ  പൂർണിയ ജയിലിനകത്തും പുറത്തുമായി ഉറങ്ങാതിരിക്കുന്ന നാലംഗ കുടുംബത്തിന്റെ കഥയാണ് ജാഗൊരി.
ഗാന്ധിയൻ ആദർശങ്ങളെ മുറുകെ പിടിക്കുന്ന, അവയിൽ നിന്ന് കടുകിട വ്യതിചലിക്കാത്ത കോൺഗ്രസ് പ്രവർത്തകനായ പിതാവ്, പൂർണ്ണമനസ്സോടെ അല്ലെങ്കിലും, ഭർത്താവിന്റെ കാല്പാടുകളെ പിന്തുടരുന്ന, പുത്രവത്സലയായ മാതാവ്, കർമ്മനിരതനായ   മൂത്ത മകൻ ബിലു, കമ്യൂണിസ്റ്റ് പാർട്ടിയോട് കൂറു പുലർത്തുന്ന ഇളയ മകൻ നീലു.
ക്വിറ്റ് ഇന്ത്യാ സമരത്തിൽ സജീവ പങ്കു വഹിച്ച ബിലുവും, അച്ഛനും അമ്മയും അറസ്റ്റു ചെയ്യപ്പെടുന്നു.
നീലുവിന്റെ മൊഴിയുടെ അടിസ്ഥാനത്തിൽ   ബിലു വധശിക്ഷക്ക് വിധിക്കപ്പെടുന്നു.
പുലർച്ചെ ശിക്ഷ നടപ്പാക്കപ്പെടും.
ആ കാളരാത്രിയുടെ അന്ത്യയാമത്തിൽ നാലുപേരും ആത്മപരിശോധന നടത്തുകയാണ്, കണ്ടെംഡ് സെല്ലിൽ ബിലുവും  ജയിലിലെ അപ്പർക്ളാസ്സ് വാർഡിൽ  അച്ഛനും, സ്ത്രീകൾക്കായുളള  വാർഡിൽ അമ്മയും, , ജയിലിന്റെ ഗേറ്റിനു പുറത്ത് ശവമേറ്റു വാങ്ങാനായി കാത്തിരിക്കുന്ന നീലുവും.
കോൺഗ്രസ്സ് - കമ്യൂണിസ്റ്റ് പാർട്ടികൾ തമ്മിലുണ്ടായിരുന്ന  സൈദ്ധാതിക വിടവിന്റെ പ്രതിഫലനം നോവലിലുണ്ട്.
The  Vigil എന്ന പേരിൽ ഈ പുസ്തകത്തിന്റെ ഇംഗ്ലീഷു പരിഭാഷ ലഭ്യമാണ്.
ഗണനായക് (1948) ചിത്രഗുപ്തേർ ഫയൽ (1949) ധോരായി ചരിത് മാനസ് ( I(1949),II(1951)) അചിൻ രാഗിണി (1954) അപരിചിത (1954) സങ്കട് (1957) ചകാചകി ജലഭ്രമി അലോക് ദൃഷ്ടി (1964) പത്രലേഖാർ ബാബ ദിക് ഭ്രാന്ത്
അവലംബം ↑ http://www.banglapedia.org/HT/B_0445.
HTM Archived 2013-11-13 at the Wayback Machine .
സതീനാഥ് ഭാദുരി ↑ {{ cite book }} : Cite has empty unknown parameter: | 1= ( help ) ↑
വസന്തം ഇംഗ്ലീഷ് വിലാസം https://ml.wikipedia.org/wiki/Spring_(season) Seasons Temperate Winter Spring Summer Autumn Tropical wet season dry season Clouds General Cloud cover Cloud physics Cloud types High-clouds (Family A) Cirrocumulus Cirrus cloud Cirrostratus Middle-clouds (Family B) Altostratus Altocumulus Low-clouds (Family C) Cumulus cloud Stratocumulus cloud Nimbostratus cloud Stratus cloud Precipitation Rain Drizzle Snow Freezing rain Ice pellets Hail Graupel Severe weather Thunderstorm Lightning Supercell Downburst Tornado Waterspout Tropical cyclone Weather portal Environment ക സ തി വസന്തകാലത്തിൽ വിരിയാൻ തുടങ്ങുന്ന ചില പുഷ്പങ്ങൾ സന്തോഷത്തിൻ്റെയും ഊർജത്തിൻ്റെയും ശുഭാപ്തിവിശ്വാസത്തിൻ്റെയും പ്രതീകമായി വസന്തത്തിൻ്റെ തുടക്കത്തിൻ്റെ ദിവസം മഞ്ഞ പൂക്കൾ നൽകുന്ന അർജൻ്റീനിയൻ ആചാരം പല രാജ്യങ്ങളിലും വ്യാപിച്ചു.
ധ്രുവീയമേഖലയിലും ഉപധ്രുവീയ മേഖലയിലുമുള്ള നാല് പ്രധാന ഋതുക്കളിലൊന്നാണ്‌ വസന്തം .
ശിശിരത്തിനും ഗ്രീഷ്മത്തിനും ഇടയിലുള്ള ഋതുവാണ്‌ വസന്തം- ഉത്തരാർദ്ധഗോളത്തിൽ മാർച്ച് മുതൽ ജൂൺ വരെയും ദക്ഷിണാർദ്ധഗോളത്തിൽ സെപ്റ്റംബർ മുതൽ നവംബർ വരെയും.
ധ്രുവീയമേഖലയിലും ഉപധ്രുവീയ മേഖലയിലുമുള്ള നാല് പ്രധാന ഋതുക്കളിലൊന്നാണ്‌ വസന്തം.
സ്പ്രിംഗ് ഇക്വിനോക്സിൽ ദിനവും രാത്രിയും ഏകദേശം പന്ത്രണ്ടു മണിക്കൂർ ദൈർഘ്യം ഉള്ളതായിരിക്കും.
അന്ന് മുതൽ ദിന ദൈർഘ്യം കൂടും.
വസന്തം എന്നത് ജീവന്റെയും പുനര്ജീവന്റെയും പുതുക്കലിന്റെയും പ്രതീകമായി ഉപയോഗിക്കുന്നു.
വസന്തകാലത്ത് സൂര്യനെ അപേക്ഷിച്ച് ഭൂമിയുടെ അച്ചുതണ്ട് അതിന്റെ ചെരിവ് കൂട്ടുന്നു.
അങ്ങനെ ഒരു അർദ്ധഗോളത്തിൽ ദിനദൈർഘ്യം കൂടുന്നു.
ഇവിടെ ചൂട് കൂടുന്നു.
ഇത് മൂലം സസ്യങ്ങൾ മുളയ്ക്കുകയും പുഷ്പിക്കുകയും ചെയ്യുന്നു.
ഇതുമൂലമാണ് ഈ ഋതുവിന് ഇംഗ്ലീഷിൽ സ്പ്രിംഗ് എന്ന് പേര് വന്നത്.
തണുപ്പുകാലത്ത് മഞ്ഞ് ഉണ്ടെങ്കിൽ അത് ഇക്കാലത്ത് ഉരുകുന്നു, അരുവികളും നദികളും നിറയുന്നു.
മഞ്ഞും ഐസും ഇല്ലാത്ത പ്രദേശങ്ങളിൽ ചൂട് കൂടുന്നു.
പല പുഷ്പ സസ്യങ്ങളും ഈ കാലത്താണ് പുഷ്പിക്കുന്നത്.
വസന്തത്തിൽ ചൂടുള്ള കാറ്റ് താഴ്ന്ന പ്രദേശങ്ങളിൽ നിന്നും വരികയും തണുത്ത കാറ്റ് ഉയർന്ന പ്രദേശങ്ങളിലോ ധൃവങ്ങളിലോ നിന്നും ഒരുമിച്ച് വരുമ്പോൾ കാലാവസ്ഥ വല്ലാതെ മാറാം.
ഐസ് ഉരുകുന്നത് മൂലവും ചൂട് മഴ പെയ്യുന്നത് മൂലവും മലമ്പ്രദേശങ്ങളിൽ വെള്ളപ്പൊക്കം ഉണ്ടാവാം.
ഈയിടെയായി ഋതുക്കൾ അതിർത്തികൾ ലംഘിച്ച് പരസ്പരം ഇടപഴകുന്നത് കാണാറുണ്ട്.
ഉത്തരാർദ്ധഗോളത്തിൽ നിന്നും വ്യത്യസ്തമാണ് ദക്ഷിണാർത്ഥഗോളത്തിലെ വസന്തം.
അന്റാർട്ടിക്കയും ദക്ഷിണാർത്ഥഗോളവും തമ്മിൽ ബന്ധിപ്പിക്കുന്ന കരപ്രദേശം ഇല്ലാത്തതിനാൽ സമുദ്രജലത്തിന്റെ സ്വാധീനം ഇല്ലാതെ ധ്രുവപ്രദേശത്തെ തണുത്ത കാറ്റ് ദക്ഷിണാർത്ഥഗോളത്തിൽ എത്തില്ല.
വസന്തതിലകം (വൃത്തം)
എ.ആർ. രാജരാജവർമ്മയുടെ വൃത്തമഞ്ജരിയിൽ സൂചിപ്പിച്ചിട്ടുള്ള വൃത്തമാണ് വസന്തതിലകം .
പാദത്തിൽ പതിനാലക്ഷരമുള്ള ശക്വരി ഛന്ദസ്സിൽ ഉൾപ്പെടുന്ന ഒരു വൃത്തമാണിത് .
സിംഹോന്നതാ, ഉദ്ധർഷിണി, സിംഹോദ്ധതാ, വസന്തതിലകാ എന്നീ പേരുകളിലും അറിയപ്പെടുന്നു.
ഇതൊരു സംസ്കൃത വൃത്തമാണ്.
കുമാരനാശാന്റെ ' വീണപൂവ് ',  ഈ വൃത്തത്തിലാണ്.
ലക്ഷണം “ ചൊല്ലാം വസന്ത തിലകം തഭജം ജഗംഗം ”
ത ഭ ജ ജ എന്നീ ഗണങ്ങൾക്കുശേഷം രണ്ട് ഗുരുക്കൾ കൂടി വന്നാൽ വസന്തതിലക വൃത്തമാകും.
ഗഗല ഗലല ലഗല ലഗല ഗഗ.
എന്നിങ്ങനെ അക്ഷരക്രമം.
ലക്ഷണം സംസ്കൃതത്തിൽ ( വൃത്തരത്നാകരം ) - “ ഉക്താ വസന്തതിലകാ തഭജാ ജഗൗ ഗഃ ” ഉദാഹരണങ്ങൾ
ഉദാഹരണം 1.
പുഷ്പമേ, അധികതുംഗപദത്തിലെത്ര ശോഭിച്ചിരുന്നിതൊരു രാജ്ഞികണക്കയേ നീ ശ്രീ ഭൂവിലസ്ഥിര-അസംശയ-മിന്നു നിന്റെ- യാഭൂതിയെങ്ങു പുനരെങ്ങു കിടപ്പിതോർത്താൽ?
- വീണപൂവ് ”
ഉദാഹരണം -2.
പൂഞ്ചായലാൾ മുടിയിൽ നൽ കുസുമങ്ങൾ ചൂടി- പ്പൂമാലനീളെയുടൽതന്നിലണിഞ്ഞു ചേലിൽ നാഗാവതംസമതു കാതിലയോടു ചേർത്തു സാക്ഷാൽ വസന്തതിലകയ്ക്കു സമം ലസിപ്പൂ.
- നാട്യശാസ്ത്രം ”
ഉദാഹരണം -3.
ചൊല്ലാർന്ന പൂർണ്ണശശിതന്നുടെ ഭംഗിയേറും തെല്ലിൻ നിരെക്കു സമമാം നഖപങ്‌ക്തിയാലേ ഉല്ലാസമോടിഹ വിളങ്ങിന പത്തു രണ്ടും കല്യാണമിങ്ങു വരുവാനിത കൈതൊഴുന്നേൻ.
- സദ്വൃത്തമാലികാ - കടത്തനാട്ട്‌ ഉദയവർമത്തമ്പുരാൻ ”
വശ്യമന്ത്രം
1989 -ൽ പി ചന്ദ്രകുമാർ സംവിധാനം ചെയ്ത് പുറത്തിറങ്ങിയ ഒരു ഇന്ത്യൻ മലയാളചലച്ചിത്രമാണ് വശ്യമന്ത്രം .
അഭിനേതാക്കൾ സിദ്ദിഖ് അഭിലാഷ ഗാനങ്ങൾ ഗാനം വരി കമ്പോസർ ഗായകൻ 'അനുരാഗമെ' സുഭാഷ് ചന്ദ്രൻ ഉണ്ണികുമാർ കെ ജെ യേശുദാസ് , കെ എസ് ചിത്ര 'രസശേലി' സുഭാഷ് ചന്ദ്രൻ ഉണ്ണികുമാർ കെ ജെ യേശുദാസ് പരാമർശങ്ങൾ ബാഹ്യ ലിങ്കുകൾ വശ്യമന്ത്രം ഇന്റർനെറ്റ് മൂവി ഡാറ്റാബേസിൽ
വഷളൻ ബൈബിൾ ഇംഗ്ലീഷ് വിലാസം https://ml.wikipedia.org/wiki/Wicked_Bible കുപ്രസിദ്ധമായ "അച്ചടിപ്പിശാശ്" - "വഷളൻ" ബൈബിളിലെ അച്ചടിപ്പിശകുള്ള പുറം
1631-ൽ റോബർട്ട് ബാർക്കറുടേയും മാർട്ടിൻ ലൂക്കാസിന്റേയും ചുമതലയിൽ ലണ്ടണിലെ രാജകീയ മുദ്രണാലയത്തിൽ അച്ചടിച്ച ഇംഗ്ലീഷ് ബൈബിളാണ് വഷളൻ ബൈബിൾ (Wicked Bible) എന്നറിയപ്പെടുന്നത്.
1611-ലെ പ്രഖ്യാതമായ ജെയിംസ് രാജാവിന്റെ ബൈബിളിന്റെ(King James Bible) പുന:പ്രസാധനം എന്ന നിലയിൽ അച്ചടിക്കപ്പെട്ട ഇത്  "ജാരബൈബിൾ"(Adulterous Bible),  "പാപികളുടെ ബൈബിൾ"(Sinners' Bible) എന്നീ പേരുകളിലും അറിയപ്പെടുന്നു.
പുറപ്പാടിന്റെ പുസ്തകത്തിലെ പത്തു പ്രമാണങ്ങളിൽ "നീ വ്യഭിചാരം ചെയ്യരുത്"(Thou shalt not commit adultery) എന്ന ഏഴാം പ്രമാണം, "അരുത്"(not) എന്ന വാക്ക് അച്ചടിപ്പിശകിൽ വിട്ടുപോയതിനാൽ "നീ വ്യഭിചാരം ചെയ്യണം" എന്നായിപ്പോയതാണ് ഈ ബൈബിളിന് കുപ്രസിദ്ധിയും വഷളൻ ബൈബിൾ എന്ന പേരും നേടിക്കൊടുത്തത്.
ബൈബിൾ പതിപ്പിൽ ഇത്തരമൊരു പിഴ കടന്നു കൂടിയത് ചാൾസ് ഒന്നാമൻ രാജാവിനേയും കാന്റർബറിയിലെ മെത്രാപ്പോലീത്തയായിരുന്ന ജോർജ്ജ് ആബട്ടിനേയും രോഷാകുലരാക്കി.
മെത്രാപ്പോലീത്ത അതിനെക്കുറിച്ച് ഇങ്ങനെ പരിതപിച്ചു: “ ബൈബിളിന്റെ അച്ചടി വലിയ ശ്രദ്ധയോടെ നടന്നിരുന്ന ഒരു കാലം എനിക്കോർമ്മയുണ്ട്.  നല്ല അച്ചുനിരത്തുകാരും അറിവുള്ള പ്രൂഫ് തിരുത്തുകാരും ഒന്നാം തരം അച്ചും കടലാസും ഒക്കെ ചേർന്ന് അന്ന് നല്ല പ്രതികൾ സൃഷ്ടിച്ചിരുന്നു.  അതിനു പകരം ഇപ്പോൾ ഗുണമില്ലാത്ത കടലാസും, കുട്ടികളായ അച്ചുനിരത്തുകാരും അക്ഷരമറിയാത്ത പ്രൂഫ് തിരുത്തുകാരുമായിരിക്കുന്നു. ”
രാജാവിന്റെ ഉത്തരവിൻ പ്രകാരം, വഷളൻ ബൈബിളിന് ഉത്തരവാദികളായിരുന്നവരെ ഉന്നതനീതിപീഠമായ സ്റ്റാർ ചേംബറിൽ വിളിച്ചുവരുത്തി വിചാരണചെയ്യുകയും, കൃത്യവിലോപം തെളിഞ്ഞപ്പോൾ അവർക്ക് 300 പൗണ്ട് പിഴശിക്ഷനൽകുകയും അച്ചടി ലൈസൻസ് റദ്ദാക്കുകയും ചെയ്തു.
ആ പതിപ്പിലെ ആയിരത്തോളം വരുന്ന പ്രതികൾ കത്തിച്ചുകളഞ്ഞു.
വഷളൻ ബൈബിളിന്റെ പ്രതികൾ മിക്കവാറും നശിപ്പിക്കപ്പെട്ടെങ്കിലും പതിനൊന്നെണ്ണം നിലവിലുണ്ട്.
ആ പ്രതികളിലൊന്ന്, ന്യൂ യോർക്ക് പൊതു ഗ്രന്ഥശാലയിലെ അസുലഭഗ്രന്ഥങ്ങളുടെ ശേഖരത്തിന്റെ ഭാഗമാണ്; അമേരിക്കൻ ഐക്യനാടുകളിൽ മിസോറി സംസ്ഥാനത്തെ ബ്രാൻസണിലുള്ള ബൈബിൾ മ്യൂസിയത്തിൽ മറ്റൊരു പ്രതിയുണ്ട്.
ലണ്ടണിലെ ബ്രിട്ടീഷ് മ്യൂസിയത്തിലുള്ള പ്രതി, അച്ചടിപ്പിശകുള്ള ദൈവകല്പനയുടെ പുറം തുറന്ന അവസ്ഥയിൽ 2009 സെപ്തംബർ മാസം വരെ സൗജന്യമായി പ്രദർശിപ്പിച്ചിരുന്നു.
. 'ഗൂഢാലോചന'
വഷളൻ ബൈബിളിലെ ആറാം പ്രമാണത്തിൽ കടന്നുകൂടിയ പ്രമാദമായ അച്ചടിപ്പിശക് ഗൂഢാലോചനയുടെ ഫലമായിരുന്നു എന്നും നിർദ്ദേശിക്കപ്പെട്ടിട്ടുണ്ട്.
ഇതനുസരിച്ച് റോബർട്ട് ബാർക്കറുടെ ശത്രുക്കളും മുൻ-ബിസിനസ് പങ്കാളികളും ആയിരുന്ന ജോൺ ബില്ലും ബോൺഹാം നോർട്ടണും ചേർന്ന് മനഃപൂർവ്വം ഉണ്ടാക്കിയതായിരുന്നു ഈ അബദ്ധം.
ഒരു രാത്രി അച്ചടിശാല ഭേദിച്ചു കടന്ന ബില്ലും നോർട്ടണും, ലിപി നിരത്തി തയ്യാറാക്കി വച്ചിരുന്ന അച്ചിൽ നിന്ന് 'n-o-t' എന്ന ത്രയക്ഷരി എടുത്തുമാറ്റിയെന്നാണു വാദം.
പ്രതികരണങ്ങൾ വഷളൻ ബൈബിളിന്റെ പുറംചട്ട
സഭയ്ക്കുള്ളിൽ നിന്നുണ്ടായ പ്രതികരണങ്ങൾക്കു പുറമേ, വഷളൻ ബൈബിൾ ഉടനേ തന്നെ ചരിത്രകാരന്മാരുടെ ശ്രദ്ധയും ആകർഷിച്ചു.
അത്തരം പ്രതികരണങ്ങളിൽ ഒന്ന് ഇങ്ങനെയായിരുന്നു: “ മഹാരാജാവ് തിരുമനസ്സിന്റെ അച്ചടിക്കാർ നമ്മുടെ ഇംഗ്ലീഷ് ബൈബിളിൽ ഏഴാം പ്രമാണത്തിൽ "അരുത്" എന്ന വാക്ക് വിട്ടുകളയുകയെന്ന പ്രമാദമായ അബദ്ധം കാട്ടി. ലണ്ടണിലെ മെത്രാനിൽ നിന്ന് വിവരം അറിഞ്ഞ തിരുമനസ്സ്, അച്ചടിക്കാരെ വിചാരണചെയ്യാൻ ഉത്തരവിടുകയും കുറ്റം തെളിഞ്ഞപ്പോൾ മുഴുവൻ പ്രതികളും പിൻവലിക്കുകയും അച്ചടിക്കാരെ അവരർഹിക്കുന്ന ഘനമായ ശിക്ഷയ്ക്ക് വിധിക്കുകയും ചെയ്തു. ”
നുറുങ്ങുകൾ കോളിളക്കമുണ്ടാക്കിയ വഷളൻ ബൈബിളിന്റെ പേരിൽ 1631-ൽ ശിക്ഷിക്കപ്പെട്ട‍ അച്ചടിക്കാർ തന്നെ, പത്തുവർഷം കഴിഞ്ഞ് 1641-ൽ അച്ചടിപ്പിശകുള്ള മറ്റൊരു ബൈബിൾ കൂടി പ്രസിദ്ധീകരിച്ചു.
പുതിയനിയമത്തിലെ വെളിപാട് പുസ്തകം 21-ആം അദ്ധ്യായം ആദ്യവാക്യത്തിന്റെ അവസാനഭാഗത്ത് "ഇല്ല" (no) എന്ന പദം വിട്ടുകളഞ്ഞതാണ് ഇത്തവണ പ്രശ്നമായത്.
ഈ പിഴമൂലം, "അപ്പോൾ സമുദ്രം ഇല്ലാതായി" (And there was no more sea) എന്ന വാക്യം, "അപ്പോൾ ഏറെ സമുദ്രം ഉണ്ടായി" (And there was more sea) എന്നായിത്തീർന്നു.
2008-ൽ വഷളൻ ബൈബിളിന്റെ നിലവിലുള്ള പ്രതികളിലൊന്ന് 89,500 ഡോളറിന് വില്പനയ്ക്കായി പരസ്യം ചെയ്യപ്പെട്ടിരുന്നു.
അവലംബം ↑ Ingelbart, Louis Edward, Press Freedoms.
A Descriptive Calendar of Concepts, Interpretations, Events, and Courts Actions, from 4000 B.C. to the Present , p40, Greenwood Publishing 1987 1 2 Curious Bibles - ഓക്സ്ഫോർഡ് ബൈബിൾ സഹായി(പുറം 143).
↑ വഷളൻ ബൈബിൾ ലണ്ടണിലെ ബ്രിട്ടീഷ് മ്യൂസിയത്തിൽ പ്രദർശനത്തിൽ ↑ Donald L Brake with Shelly Beach - "A Visual History of the King James Bible" - Mischief at the Press (പുറം 212) ↑ സി. എച്ച്. ടിമ്പർളി, Encyclopaedia of Literary and Typographical Anecdote (1842), പുറം.
484, .
↑ Greatsite.com platinum room retrieved and 20th June 2008
വസന്തത്തിന്റെ കനൽവഴികളിൽ
2014 ൽ പുറത്തിറങ്ങിയ ഒരു മലയാളം ചലചിത്രമാണ് വസന്തത്തിന്റെ കനൽവഴികളിൽ .
1940 കളിൽ കേരളത്തിൽ പി. കൃഷ്ണപിള്ളയുടെ നേതൃത്വത്തിൽ ഉണ്ടായ കമ്മ്യൂണിസ്റ്റ് മുന്നേറ്റമാണ് സിനിമയുടെ ഇതിവൃത്തം.
സംവിധാനം : അനിൽ നാഗേന്ദ്രൻ അഭിനയിച്ചവർ സമുദ്രക്കനി ഋൃതേഷ് കെ.പി.എ.സി. ലളിത സുരഭി ദേവൻ സിദ്ദിഖ് സുധീഷ് പി.കെ. മേദിനി മുകേഷ് ഭീമൻ രഘു പ്രെംകുമാർ അവലംബം ↑ ജനയുഗം വാർത്ത
വസന്ത ഇംഗ്ലീഷ് വിലാസം https://ml.wikipedia.org/wiki/Vasantha
കർണാടകസംഗീതത്തിലെ 17-ആം മേളകർത്താരാഗമായ സൂര്യകാന്തത്തിന്റെ ജന്യരാഗമായ ഒരു രാഗമാണിത്.
വൈകുന്നേരം പാടുന്ന മംഗളകരമായ രാഗമാണ് വസന്ത .
വളരെ പുരാതനമായ രാഗമാണിത്.
ഹിന്ദുസ്ഥാനി സംഗീതത്തിലെ ഭൈരവ് ഥാട്ടിന് തുല്യമാണ് ഈ രാഗം.
ഒരു ഔഡവ - ഷാഡവ രാഗമാണ് വസന്ത.
ആരോഹണത്തിൽ പഞ്ചമവും ഋഷഭവും വർജ്യമാണ്.
അവരോഹണത്തിൽ പഞ്ചമം ഉണ്ടാവില്ല.
ഘടന ആരോഹണം
സ മ1 ഗ3 മ1 ധ2 നി3 സ അവരോഹണം
സ നി3 ധ2 മ1 ഗ3 രി1 സ കൃതികൾ കൃതി കർത്താവ് നിന്നു കോരി തെച്ചൂർ ശങ്കരാചാരി ഹരിഹര പുത്രം മുത്തുസ്വാമി ദീക്ഷിതർ പരമപുരുഷ ജഗദീഷാ സ്വാതി തിരുനാൾ മാൽമുരുകാ ,ഷണ്മുഖാ പാപനാശം ശിവൻ നടനം ആടിനാർ ഗോപാലകൃഷ്ണ ഭാരതി രാമചന്ദ്രം ഭവയാമി മുത്തുസ്വാമി ദീക്ഷിതർ ചലച്ചിത്രഗാനങ്ങൾ ഗാനം ചലച്ചിത്രം സംഗീത സംവിധായകൻ ഗായകർ ശിശുവിനെപ്പോൽ കറുത്ത പൗർണ്ണമി എം കെ അർജ്ജുനൻ കെ ജെ യേശുദാസ് ,എസ് ജാനകി വസന്തം നിന്നോടു അയൽക്കാരി ജി ദേവരാജൻ കെ ജെ യേശുദാസ് സുന്ദരി സുന്ദരി ഏയ്‌ ഓട്ടോ രവീന്ദ്രൻ എം ജി ശ്രീകുമാർ ഓലക്കുട ചൂടുന്നൊരു മാണിക്യക്കല്ല് എം ജയചന്ദ്രൻ മധു ബാലകൃഷ്ണൻ കണ്ണോരം ചിങ്കാരം രതിനിർവ്വേദം എം ജയചന്ദ്രൻ ശ്രേയ ഘോഷാൽ സുന്ദര സ്വപ്നമേ ഗുരുവായൂർ കേശവൻ ജി ദേവരാജൻ കെ ജെ യേശുദാസ്,പി ലീല അവലംബം പുറത്തേക്കുള്ള കണ്ണികൾ വസന്തരാഗത്തിലുള്ള മലയാളഗാനങ്ങൾ ഇവിടെ കാണാം
വസന്തഗീതങ്ങൾ
1984-ൽ തരംഗിണി പുറത്തിറക്കിയ ഗാനസമാഹാരമാണ് വസന്തഗീതങ്ങൾ.
രവീന്ദ്രൻ്റെ സംഗീതത്തിൽ ബിച്ചു തിരുമല എഴുതിയ വരികളോടെ പുറത്തിറങ്ങിയ ഈ സമാഹാരം ഏറെ ജനശ്രദ്ധ പിടിച്ചുപറ്റി.
യേശുദാസും ചിത്രയുമാണ് ഇതിലെ ഗാനങ്ങൾ പാടിയത്.
ഗാനങ്ങൾ ട്രാക്ക് പാട്ട് ഗായകർ രാഗം 1 മാമാങ്കം കെ.ജെ. യേശുദാസ് ആഭോഗി 2 ശ്രാവണപൗർണമി സൗന്ദര്യമേ കെ.ജെ. യേശുദാസ് 3 സംഗീതം കെ.ജെ. യേശുദാസ് കമാസ് 4 അരയന്നമേ ആരോമലേ കെ.ജെ. യേശുദാസ് പന്തുവരാളി 5 കാലം ഒരു പുലർകാലം കെ.ജെ. യേശുദാസ്, ചിത്ര ധർമാവതി 6 വലംപിരിശംഖിൽ കെ.ജെ. യേശുദാസ് കല്യാണവസന്തം 7 മാവുപൂത്ത പൂവനങ്ങളിൽ കെ.ജെ. യേശുദാസ് മോഹനം 8 കിളിമകളേ കെ.ജെ. യേശുദാസ് 9 കായൽ കെ.ജെ. യേശുദാസ്, ചിത്ര 10 അരുവിയലകൾ കെ.ജെ. യേശുദാസ് ശ്രീരാഗം പുറത്തേക്കുള്ള കണ്ണികൾ വസന്തഗീതങ്ങൾ മലയാളസംഗീതം.
ഇൻഫോ യിൽനിന്ന്
വസന്തകുമാർ സാംബശിവൻ ഇംഗ്ലീഷ് വിലാസം https://ml.wikipedia.org/wiki/Vasanthakumar_Sambasivan
കേരളത്തിലെ ഒരു കഥാപ്രസംഗകനും എഴുത്തുകാരനുമാണു വസന്തകുമാർ സാംബശിവൻ .
ജീവിതരേഖ വസന്തകുമാർ സാംബശിവൻ
കൊല്ലം ജില്ലയിലെ ചവറ തെക്കുംഭാഗം ഗുഹാനന്ദപുരം മേലൂട്ട് വീട്ടിൽ ജനനം.
പിതാവു പ്രശസ്ത കാഥികൻ വി. സാംബശിവൻ .
മാതാവ് സുഭദ്ര.
ഇവരുടെ മൂത്ത മകനാണ് വസന്തകുമാർ.
പ്രശാന്തകുമാർ, ജിനരാജ്, ജീസസ്, ഐശ്വര്യ എന്നിവരാണ് സഹോദരങ്ങൾ.
കേരള കഥാപ്രസംഗ അക്കാദമിയുടെ ചെയർമാനാണ് .
സാംബശിവൻ ഫൗണ്ടേഷൻ്റെ സെക്രട്ടറിയാണ്.
കേരള സർക്കാർ നടത്തുന്ന പാർട്ട് ടൈം കഥാപ്രസംഗ കോഴ്സിൻ്റെ വിസിറ്റിങ് ഓഫീസറാണ്..
ഇദ്ദേഹം .
കൊല്ലം ശ്രീനാരായണ കോളേജിലെ രസതന്ത്ര വിഭാഗം അദ്ധ്യാപകനായി വിരമിച്ച വസന്തകുമാർ ഇപ്പോൾ കൊല്ലത്ത് താമസിച്ചുവരുന്നു .
ലീനയാണ് ഭാര്യ.
സമ്പത്ത്, ജീവൻ എന്നീ രണ്ട് മക്കളുണ്ട്.
വിദ്യാലയം പ്രതിഭകളിലേക്ക് പദ്ധതിയുടെ ഭാഗമായി കൊല്ലം സെന്റ് അലോഷ്യസ് സ്കൂളിലെ വിദ്യാർത്ഥികൾ കാഥികനെ സന്ദർശിച്ചപ്പോൾ, 2019 കൃതികൾ "ഐൻസ്‌റ്റൈൻ ഇവിടെ ജീവിച്ചിരുന്നു" (കഥാപ്രസംഗം) സീഡ്സ് ഓഫ് ട്രൂത്ത് (ഇംഗ്ലീഷ്കവിതാ സമാഹാരം വി.സാംബശിവനും കഥാപ്രസംഗകാലവും (ജീവചരിത്രം) മൃതിക്കുമപ്പുറം (നോവൽ) പകലിറങ്ങുമ്പോൾ (കവിതാസമാഹാരം)                    * പുരസ്കാരങ്ങളും അംഗീകാരങ്ങളും കേരള സംഗീതനാടക അക്കാദമി പുരസ്കാരം അവലംബം
വശ്യം ഇംഗ്ലീഷ് വിലാസം https://ml.wikipedia.org/wiki/Vashyam
ഒരു മാന്ത്രികകർമ്മത്തെയാണ് വശ്യം എന്ന് വിളിക്കുന്നത്.
മറ്റുള്ള മനുഷ്യരെയോ ദേവതകളെയോ ജീവികളെയോ വശീകരിക്കുകയോ, സ്വാധീനിക്കുകയോ ആകർഷിക്കുകയോ ചെയ്യാൻ ഈ കർമ്മം കൊണ്ട് സാധിക്കുമെന്ന് ചിലർ വിശ്വസിക്കുന്നുണ്ട്.
ഈ മാന്ത്രികകർമത്തിന്റെ ഭാഗമായി കളം വരയ്ക്കാറുണ്ട്.
മഞ്ഞൾ കലക്കിയ വെള്ളം കൊണ്ടാണ് ഈ കർമ്മത്തിൽ തർപ്പണം ചെയ്യുന്നത്.
കരവീപുഷ്പം കൊണ്ടാണ് ഹോമം ചെയ്യേണ്ടത്.
ഇതും കാണുക മന്ത്രവാദം ശാന്തി സ്തംഭനം വിദ്വേഷണം മാരണം ഉച്ചാടനം അവലംബം പുറത്തേയ്ക്കുള്ള കണ്ണികൾ ഉമയനല്ലൂർ ഉണ്ണിത്താൻ:ബ്ലോഗ് മന്ത്രങ്ങൾ
വഷ് (സിനിമ)
കൃഷ്ണദേവ് യാഗ്നിക് സംവിധാനം ചെയ്ത 2023-ലെ ഇന്ത്യൻ ഗുജറാത്തി ഭാഷാ സൂപ്പർ നാച്ചുറൽ ഹൊറർ ത്രില്ലർ  ചിത്രമാണ് വഷ് ( ഗുജറാത്തി : વશ ) .
എ ബിഗ് ബോക്‌സ് സീരീസ് പ്രൊഡക്ഷനുമായി സഹകരിച്ച് , കെ.എസ് എൻ്റർടൈൻമെൻ്റ് ,  പട്ടേൽ പ്രോസസിംഗ് സ്റ്റുഡിയോസ്, അനംത ബിസിനസ് കോർപ്പ് എന്നിവർ ചേർന്നാണ് ഇത് നിർമ്മിക്കുന്നത്, പനോരമ സ്റ്റുഡിയോസ് വിതരണം ചെയ്യുന്നു.
അഭിനേതാക്കൾ ജാനകി ബോഡിവാല ഹിതു കനോഡിയ നിലമ് പഞ്ചാൽ ആര്യബ് സംഘ്വി ഹിതേൻ കുമാർ റീമേക്ക്
വഷ് എന്ന ചിത്രം ഹിന്ദിയിലാണ് നിർമ്മിച്ചിരിക്കുന്നത്.
ഷൈത്താൻ എന്നാണ് ഹിന്ദിയിൽ ചിത്രത്തിൻ്റെ പേര്.
ജാനകി ബോഡിവാല, അജയ് ദേവ്ഗൺ , ജ്യോതിക , ആർ. മാധവൻ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
അവലംബം പുറം കണ്ണികൾ വഷ് ഇന്റർനെറ്റ് മൂവി ഡാറ്റാബേസിൽ
ശീതൾ ശ്യാം
കേരളത്തിൽ നിന്നുള്ള പ്രശസ്ത ട്രാൻസ്ജെൻഡർ - അവകാശ പ്രവർത്തകയാണ് ശീതൾ ശ്യാം .
വിവിധ മലയാള സിനിമകളിൽ അഭിനയിച്ചിട്ടുള്ള ശീതൾ അറിയപ്പെടുന്ന ഒരു മോഡൽ കൂടിയാണ് .
കേരള സർക്കാർ രൂപീകരിച്ച ട്രാൻസ്ജെൻഡർ ജസ്റ്റിസ് ബോർഡ് അംഗവും ലൈംഗിക ന്യൂനപക്ഷങ്ങളുടെ അവകാശങ്ങൾക്ക് വേണ്ടി പ്രവർത്തിക്കുന്ന സെക്ഷ്വൽ മൈനോരിറ്റി ഫോറം കേരളയുടെ സംസ്ഥാന സെക്രട്ടറിയുമാണ് ശീതൾ .
അഭിനയിച്ച സിനിമകൾ കാ ബോഡി സ്കായ്പ് ആഭാസം വിശുദ്ധ രാത്രികൾ സ്റ്റാൻഡേർഡ് 10 ഇ 99 ബാച്ച് ജിലംപേപ്പരെ ഒറ്റ അഭിനയിച്ച ഹ്രസ്വ ചിത്രങ്ങൾ വെഡിങ് അവളോടൊപ്പം കളർ ഓഫ് ട്രാൻസ് ചിലർ ചലനം അവലംബം
ശീമക്കൊങ്ങിണി ഇംഗ്ലീഷ് വിലാസം https://ml.wikipedia.org/wiki/Stachytarpheta_indica
കേരളത്തിലുടനീളം സാധാരണയായി കാണപ്പെടുന്ന ഒരു സസ്യമാണ്‌ ശീമക്കൊങ്ങിണി .
ചില സ്ഥലങ്ങളിൽ ഇതിനെ കടലാടി എന്നും ഒടിച്ചുകുത്തി എന്നും വേലിയേരി എന്നും വിളിക്കാറുണ്ട്.
ഇന്ത്യയുടെ ഇതരഭാഗങ്ങളിലും പശ്ചിമേഷ്യയിൽ പൊതുവേയും ഇവ വളരുന്നു.
ആംഗലേയത്തിൽ ഈ ചെടിക്ക് ഇന്ത്യൻ സ്നേക്ക്‌വീഡ് എന്നാണു പേര്.
പൂവ് സാമാന്യ വിവരം
നാലടിയോളം പൊക്കത്തിൽ ശീമക്കൊങ്ങിണി വളരും.
ദീർഘ അണ്ഡാകാരമുള്ള ചിരവനാക്കിന്റെ പോലെയുള്ള ചെറിയ ഇലകളാണ്‌ ഇവയ്ക്ക്.
ഒരു മുട്ടിൽ രണ്ട് ഇലവീതം കാണപ്പെടുന്നു.
പൂങ്കുലയ്ക്ക് ഒരടിയോളം നീളമുണ്ട്.
ഇവയോട് ഒട്ടിച്ചേർന്ന് ചെറിയ നീല പൂക്കൾ വിരിയുന്നു.
എല്ലാക്കാലത്തും പുഷ്പിക്കുന്ന ഈ ചെടിയുടെ പൂങ്കുലകളിൽ ഒരിക്കലും നിറയെ പുഷ്പങ്ങൾ വിരിയില്ല.
അഞ്ചു ദളങ്ങളും അഞ്ചു കേസരങ്ങളും രണ്ട് അറകളോടുംകൂടിയ അണ്ഡാശയവും അടങ്ങിയതാണ്‌ ഇവയുടെ പൂക്കൾ.
പാരമ്പര്യ ചികിത്സയിൽ ഇവ അരച്ച് വ്രണങ്ങൾക്കു മുകളിൽ പുരട്ടാറുണ്ട്.
പനിക്കും വാതത്തിനും ഇവയുടെ ഇല അരച്ച് സേവിക്കുന്നു.
തായ് പാരമ്പര്യ ചികിത്സാരീതിയിൽ ഇവയെ പനിക്കും മൂത്രതടസ്സത്തിനും വിയർപ്പിന്റെ ആധിക്യത്തിനും മരുന്നായി ഉപയോഗിക്കുന്നു.
തായ്ലാന്റിൽ ഇതിന്റെ ഇല ഉണക്കിപ്പൊടിച്ച് തേയിലയ്ക്കു പകരം പാനീയത്തിൽ ഉപയോഗിക്കാറുമുണ്ട്.
ഹ്രസ്വകാലവിളകൾക്കു (വേനൽ കായ്കറിക്കും മറ്റും) വേലികെട്ടാൻ പലയിടങ്ങളിലും ഈ ചെടി ഉപയോഗിച്ചിരുന്നു.
ചിത്രശാല ശീമക്കൊങ്ങിണി പൂവ് ഇല പൂവ് അവലംബം
↑ http://www.flowersofindia.in/catalog/slides/Indian%20Snakeweed.html ഇന്ത്യൻ പുഷ്പങ്ങൾ ↑ കേരളത്തിലെ കാട്ടുപൂക്കൾ, പ്രൊ. മാത്യു താമരക്കാട്ട്, വാല്യം ഒന്ന്, പേജ് 126
ശീമക്കൊന്ന ഇംഗ്ലീഷ് വിലാസം https://ml.wikipedia.org/wiki/Gliricidia_sepium
മരങ്ങളിലെ പുനർ യൗവന പ്രക്രിയ വഴി ശീമക്കൊന്നയെ വെട്ടി ചെറുപ്പമാക്കുന്നു.
ശീമക്കൊന്ന മരത്തിൻറെ കാതൽ(Heart wood).
ഫബാസിയ (Fabaceae) കുടുംബത്തിൽ ഉൾപ്പെടുന്ന ചെറുമരമാണ് ശീമക്കൊന്ന (ശാസ്ത്രീയ നാമം: Gliricidia sepium ).
10 മുതൽ 12 മീറ്റർ വരെ ഉയരത്തിൽ വളരുന്നു.
ഈ ചെടിയുടെ ജന്മദേശം മധ്യ അമേരിക്കയാണ് .
പൂക്കളുണ്ടാവുന്നത് ഇലയില്ലാത്ത കൊമ്പുകളുടെ അറ്റത്തായാണ്.
4.5 മുതൽ 6.2 വരെ പി എച്ച് മൂല്യമുള്ള മണ്ണിൽ നന്നായി വളരുകയും ചെയ്യും.
കേരളത്തിൽ പച്ചില വളത്തിനായി കൃഷിയിടങ്ങളിലും പറമ്പിന്റെ അതിരുകളിൾ വേലികളായി കൊമ്പുകൾ കുത്തി നട്ടുവളർത്തുന്ന ശീമക്കൊന്നയുടെ ഇല നല്ലൊരു പച്ചില വളമാണ്.
സമ്പുഷ്ടമായ നൈട്രജന്റെ സാന്നിധ്യമുള്ളതുകൊണ്ട്  ശീമക്കൊന്ന ഇലയും ചാണകവും ചേർത്ത് നെൽ വയലുകളിലും തെങ്ങിൻ തോട്ടങ്ങളിലും വളമായി ഉപയോഗിക്കുന്നു.
കൂടാതെ തടങ്ങളിൽ പുതയിടാനും കാലിത്തീറ്റയായും ഉപയോഗിക്കുന്നു.
കന്നുകാലികളേയും മറ്റും പ്രാണീശല്യത്തിൽ നിന്നും രക്ഷിക്കാനായി വടക്കേ അമേരിക്കയിലെ കർഷകർ ഇതിന്റെ ഇല ചതച്ച് പുരട്ടാറുണ്ട്.
ബീൻസിനോടു സാദൃശ്യമുള്ള അല്പം കൂടി പരന്ന കായ്കൾ ധാരാളം ഉണ്ടാകുമെങ്കിലും ഭക്ഷ്യയോഗ്യമല്ല.
ചിത്രശാല ശീമക്കൊന്നയുടെ ചിത്രങ്ങൾ ശീമക്കൊന്ന മരം ശീമക്കൊന്നയില ശീമക്കൊന്ന ശീമക്കൊന്ന ശീമക്കൊന്നയുടെ ഇലകൾ ശീമക്കൊന്നയുടെ തളിർ‌ പൂവ് പൂവ് ശീമക്കൊന്ന പൂവ് ശിമക്കൊന്നയില Gliricidia sepium Fence ശീമക്കൊന്ന വേലി ശീമ ക്കൊന്ന Gliricidia sepium ശീമക്കൊന്ന പുറംകണ്ണികൾ 2.2 "Gliricidia sepium - a Multipurpose Forage Tree Legume" in Forage Tree Legumes in Tropical Agriculture, Edited by Ross C. Gutteridge and H. Max Shelton.
Tropical Grassland Society of Australia Inc. Gliricidia sepium (Jacq.) Steud.
Purdue University.
Gliricidia sepium in West African plants – A Photo Guide.
വിക്കിസ്പീഷിസിൽ ശീമക്കൊന്ന എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ശീമപ്പഞ്ഞി ഇംഗ്ലീഷ് വിലാസം https://ml.wikipedia.org/wiki/Cochlospermum_religiosum
വരണ്ട ഇലപൊഴിക്കും കാടുകളിൽ കാണുന്ന 8 മീറ്റർ വരെ വളരുന്ന ഒരു മരമാണ് പാറപ്പൂള, അപ്പക്കുടുക്ക, കൂമൻകലം, പാറപ്പഞ്ഞി എന്നെല്ലാം അറിയപ്പെടുന്ന ശീമപ്പഞ്ഞി .
( ശാസ്ത്രീയനാമം : Cochlospermum religiosum ) .
പൂജയ്ക്ക് ഇതിന്റെ പൂക്കൾ ഉപയോഗിക്കുന്നതാണ് പേരിൽ religiosum എന്ന് വരാൻ കാരണം.
Yellow Silk Cotton, Buttercup Tree, Torchwood Tree എന്നെല്ലാം അറിയപ്പെടുന്നു.
നല്ല മൃദുവായ പഞ്ഞി ഈ മരത്തിൽ നിന്നും ലഭിക്കുന്നു.
കാറ്റുവഴിയാണ് വിട്ഠുവിതരണം.
എന്നാലും പുനരുദ്ഭവം കുറവാണ്.
കഠിനമായ വരൾച്ച താങ്ങാൻ കഴിയും.
മാനുകൾ ഇതിന്റെ ഇല തിന്നാറുണ്ട്.
തടി ഔഷധങ്ങൾ ഉണ്ടാക്കാൻ ഉപയോഗിക്കുന്നു .
പെട്ടെന്നു വളരുന്ന ഒരു അലങ്കാരവൃക്ഷമാണിത്, ഇതിലെ പഞ്ഞി കിടക്ക ഉണ്ടാക്കാനെല്ലാം ഉപയോഗിക്കുന്നു .
Common name: Buttercup tree, Yellow slik cotton tree, Golden silk cotton tree • Hindi: Galgal • Marathi: Ganeri गणेरी • Tamil: Kattupparutti • Konkani: Kondagogu • Bengali: Sonali simul • Kannada: Arasina buruga • Malayalam: Cempanni • Telugu: Konda gogu (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം) അവലംബം പുറത്തേക്കുള്ള കണ്ണികൾ പൂവും കായും.
Archived 2013-08-20 at the Wayback Machine .
ശീതൾ ആംതെ
ശീതൾ ആംതെ (26 ജനുവരി 1981 - 30 നവംബർ 2020), അവളുടെ വിവാഹശേഷം ശീതൾ ആംതെ-കരാജ്ഗി എന്ന പേരിലും അറിയപ്പെടുന്നു, ഒരു ഇന്ത്യൻ പൊതുജനാരോഗ്യ വിദഗ്ധയും വൈകല്യ വിദഗ്ധയും സാമൂഹിക സംരംഭകയുമായിരുന്നു.
ഇംഗ്ലീഷ്: Sheetal Amte .
കുഷ്ഠരോഗത്താൽ അവശത അനുഭവിക്കുന്ന ആളുകളെ സഹായിക്കുന്നതിൽ ശ്രദ്ധ കേന്ദ്രീകരിക്കുന്ന മഹാരോഗി സേവാ സമിതി എന്ന ലാഭേച്ഛയില്ലാതെ പ്രവർത്തിക്കുന്ന സംഘടനയുടെ ചീഫ് എക്‌സിക്യൂട്ടീവ് ഓഫീസറും ബോർഡ് അംഗവുമായിരുന്നു അവർ.
ജീവിതംരേഖ